cyanic-selkie/wikianc huggingface dataset:
Ruth Bakke
Ruth Bakke (født 2. august 1947 i Bergen) er norsk komponist og organist. Hun har sin utdanning fra Bergen Musikkonservatorium (nå Griegakademiet) hvor hun studerte orgel. Hun tok musikk mellomfag ved Universitetet i Oslo i 1968, og deretter en bachelor i musikk ved Texas Lutheran College i Texas, USA og en mastergrad i musikk ved Washington State University. Høsten 1972 flyttet hun tilbake til Bergen hvor hun ble ansatt som organist og kordirigent i Storetveit kirke. Hun jobbet også som høgskolelektor i musikkteoretiske fag ved Høgskolen i Bergen og ved Bergen Musikkonservatorium.
Snowdrop
Snowdrop (hangul koreansk: 설강화; romanisert koreansk: Seolganghwa) er en sørkoreansk TV-serie produsert og sendt av JTBC i 2021.
Ruth Bakke
Hennes komponistgjerning har stått sentralt i hennes kunstneriske virke, og av hennes viktigste verk kan nevnes: «Songs of the Sea», symfoni for brassband, fagottkonserten «Illuminations», orkesterverket «Chromocumuli», tubakonserten «Tubazzo» og symfonien «Lone Star Memories», sistnevnte bestilt av Mid-Texas Symphony Orchestra til åpningen av BiCentennial 2000-sesongen. Hun har skrevet mye kirke- og kammermusikk i tillegg til orkesterverkene. Bakke er kjent for å være opptatt av klanglig fargespill i sine komposisjoner, og har også jobbet en del med elektronisk musikk. Hun er i tillegg en dyktig improvisatør, noe som preger flere av verkene hennes.
Snowdrop
Handling
Historien finner sted i 1987, et sentralt år i Sør-Koreas historie som blant annet inkluderte Junidemokratibevegelsen i juni 1987, en masseprotest-bevegelse med det formål å tvinge diktaturet i Sør-Korea til å arrangere mer rettferdige valg, og det resulterende demokratiske valget som ble gjennomført i desember 1987. Dette førte også til slutten på den autoritære republikken Korea, og etableringen av den demokratiske nasjonen Korea.
Ruth Bakke
I sin ungdom ble hun oppdaget som løpstalent og var blant annet med på landslaget på 400 meter. Hun er også en habil syklist, og «Jentetråkken», det årlige løpet rundt Nordåsvannet, var i sin tid hennes idé. Hun spiller bandy for Bergen Bandyklubbs damelag, og laget har vunnet NM fire ganger. Bakke vant også NM i 7-kamp for veteraner i 2014, hvor hun satte ny norsk veteranrekord.
Verv
== Verker ==
Nikola Vukčević
Nikola Vukčević (født 14. november 1985) er en montenegrinsk vannpolospiller.
Han representerte Montenegro under Sommer-OL 2008 i Beijing, hvor han ble nummer 4 med det montenegrinske landslaget.
Nemadiolus
Utbredelse
Slekten er utbredt i Sør-Amerika (Chile).
Systematisk inndeling
Staphylinoidea
Kilder
Leiodidae i Tree of life
Værlegata 13 (Moss)
Værlegaten 13 er et bolighus beliggende i Værlegata i Moss. Huset er vernet etter plan og bygningsloven. Bolighus et er bevaringsverdig på bakgrunn av alder, autensitet og representativitet som en del av et historisk gatemiljø langs Værlegata. Værlegata strekker seg helt fra Kleberget til Thorneløkkveien og er en av Moss sine eldste gater. Værlegata 13 ble vernet 2019-02-20 og har kulturminne-ID 248003-1.
Husets historie
Huset ble bygd i 1830 i værlegata 13, men som nå har blitt endret til Torneløkken 16 på 1907-tallet. I dag er huset en enebolig i 2 etasjer med 4 soverom. Tidligere i 1910 var huset brukt til å leie ut for flere å bo i. Huset er regulert til spesialområde for bevaring grunnet alder.
I følge Digitalarkivet levde det en stor-familie på elleve personer i huset under folktetellingen i 1910. Huset har vært eid av (komfortable) Revisorer og har vært leid ut til leietakere. I ettertid er den blitt kjøpt og solgt. Huset har ikke noe historie med å gå i arv. Det ble solgt i 1983. I oktober 2016, og kort tid etter i november 2016. Den siste informasjonen som er blitt gitt ut, er at boligen ble solgt i august 2022.
Huset byggestil
Det er uklart når huset ble bygd om fra treverk til mur. På et bilde som ble tatt tidligere av Mossebiblioteket i 1904 kan en fortsatt se huset er av treverk. Grunnen til at tidligere eiere har valgt å endre det, er uklart. Huset er av trekonstruksjon med kledning i sement og er laft i den opprinnelige delen. Taket har blitt hevet og er av valmtak.
Dersom man ser nøyere på det huset som står i dag, kan man se at det har blitt gjort forandringer. De siste eierene av huset har opplyser at de har bygget på og endret på huset. Dersom man tar utgangspunkt i beliggenheten kan man se at det har blitt bygd på der inngangspartiene er.
Beboere
I 2022 bor det fortsatt folk i huset, og ifølge Meglergaarden ble huset nylig solgt 5. august 2022.
Milan Tičić
Milan Tičić (født 14. august 1979) er en montenegrinsk vannpolospiller.
Han representerte Montenegro under Sommer-OL 2008 i Beijing, hvor han ble nummer 4 med det montenegrinske landslaget.
Ingvar Mikkelsen
Ingvar Mikkelsen (1936–2018) var en norsk sivilarkitekt og filosof. Han hadde en variert praksis som arkitekt, men er mest kjent som en allsidig og kunnskapsrik arkitekturskribent og -debattant.
Utdannelse og karriere
Mikkelsen vokste opp i Trondheim. Etter Trondhjems katedralskole, der han ble uteksaminert som preseterist i 1955, gjennomførte han militærtjeneste og studerte arkitektur ved Norges tekniske høyskole (NTH). Han var ferdig utdannet sivilarkitekt i 1963. I løpet av studietiden hadde han et avbrekk for å gjennomføre den obligatoriske praksisperioden. Denne tilbrakte han i et entreprenørfirma i Køln. Mens han var i Tyskland, studerte han også filosofi, blant annet ved Freie Universität Berlin.
Etter studiene praktiserte han som arkitekt i fem år. Han arbeidet i København, Reykjavik og Tromsø – før han vendte tilbake til NTH for å undervise arkitektstudentene, først som vit.ass., senere som amanuensis. Etter å ha undervist i 17 år, flyttet han sørover til Oslo og arbeidet som rådgivende arkitekt i Posten eiendom til han gikk av med alderspensjon.
Gjennom hele karrieren skrev han engasjert om arkitektur, både i fagtidsskrifter, i dagspressen og i årboken Arkitektur i Norge, og han var mangeårig bidragsyter til Fortidsminneforeningens årbok Aarbok for Foreningen til Norske Fortidsmindesmærkers Bevaring. Han skrev blant annet en artikkel i årboken om Arne E. Holm, der han analyserte Holms forhold til modernismen. Han forfattet rundt 120 artikler og innlegg i tidsskrifter som Arkitektnytt og Byggekunst (senere Arkitektur N), i tillegg til flere arkitekturdebattinnlegg i dagspressen.
Sammen med Frank Duffy skrev han i 2011 en omfattende bok om arkitekt Niels Torp.
Mikkelsen var opptatt av arkitekturhistorie og fagets utvikling, og i 2003 gjennomførte han en rekke videointervjuer med eldre, norske arkitekter for foreningen Arkitekturmuseets Venner.
Vitenskapsåret 1365
Vitenskapsåret 1365 er en oversikt over hendelser, prisvinnere, fødte og avdøde personer med tilknytning til vitenskap i 1365.
USB-C
USB-C (formelt kjent som USB Type-C) er et 24-pinners USB-tilkoblingsstandard med symmetrisk plugg. Den ble utviklet samtidig med USB 3.1, og kreves av USB4. Type-C pluggen brukes også til USB Power Delivery, og trenger ikke å støtte kommunikasjon via USB.
I desember 2013 kom USB-C, basert på USB 2.0 og USB 3.1. USB-C har en symmetrisk plugg, og er kompatibel med tidligere typer kabler og utstyr, men er designet for strøm opp til 5 ampere som ladekabel (3 ampere for annet utstyr) og spenninger opp mot 20 volt, og kan levere opp til 100 watt. Thunderbolt 3 kom i 2015 og er kompatibel med USB-C. Alle plugger og kabler som passer til USB-C kan også brukes til Thunderbolt 3, selv om ikke alle enheter som bruker USB-C trenger å støtte Thunderbolt 3.
I juli 2017 kom USB 3.2, som var basert på USB-C kabel og plugg, om enn ikke nødvendig. I august 2019 kom USB4 som forutsetter USB-C.
Bruk
USB-C brukes til ladekabler på mange mobiltelefoner og andre teknologiske enheter. Samsung er blant annet en av telefonprodusentene som har tatt i bruk USB-C. USB-C tilkoblingsstandarden kan brukes i forbindelse med flere forskjellige teknologier, blant annet USB 2.0, USB 3.1, USB 3.2, USB PD (USB Power Delivery), Thunderbolt 3, Displayport Alternate Mode, HDMI Alternate Mode, USB4 og mer.
I september 2021 foreslo EU en lov om å innføre en universell standard for å redusere mengden avfall, som i praksis vil gjøre USB-C til standard for alle typer mobiltelefoner.
Bilhjelm
En bilhjelm er en hjelm laget for kjøring med bil på racerbane eller rally. Hjelmen skal beskytte mot hodeskader forårsaket av krefter som kan oppstå ved kollisjon, samt kortere perioder med brann.
Skader
Det er kjent at andelen av racingulykker som resulterer i sykehusinnleggelse i motorsport på rundt 25 prosent er høyere enn noen annen stor internasjonal sport, samt at de har den lengste gjennomsnittlige perioden på sykehuset. En australsk studie antydet også at motorsport kan ha den høyeste frekvensen av faktiske skader blant store idretter. Imidlertid fant en annen studie utført mellom 1996 og 2000 av Fuji Toranomon Orthopaedic Hospital i Shizuoka, Japan, at bare en liten andel av disse skadene faktisk er relatert til hodet eller omkringliggende områder.
Brannsikkert materiale
Det brannsikre materialet som brukes i bilhjelmer ligger i den indre foringen, og er kjent som Nomex. Det ble først introdusert til racinghjelmer i 1967. Et kjent eksempel på faren med bilbrann var ulykken med Formel 1-verdensmesteren Niki Lauda i Tysklands Grand Prix 1976 på Nürburgring hvor han knapt slapp unna med livet fra en krasj.
HANS-krage
Den siste utviklingen innen hjelmteknologi er HANS-krage, en skulderkrage koblet til hjelmen via fleksible stropper som skal hindre nakkesleng og andre skader ved at hjelmen og hodet holdes på plass og ikke flyr fremover eller til siden under krasj. HANS-krage er påbudt i bilsport på høyt nivå.
Sammenligning med motorsykkelhjelmer
Moderne bilhjelmer har et ytre skall av karbonfiber, et indre skall av tykk polystyren og polstring som må være i kontakt med brukerens hode.
Motorsykkelhjelmer ligner på bilhjelmer, og begge har lignende krav om å gi beskyttelse ved høyhastighetskollisjoner, men det er noen viktige forskjeller:
Med andre ord må en hjelm som skal brukes til begge formål også være godkjent til begge formål. Gitt de overnevnte begrensningene kan det være enklere å finne en bilhjelm som er godkjent til motorsykkel, enn å finne motorsykkelhjelm som også er godkjent til bilsport.
Mauritiusdue
Mauritiusdue (Columba thiriouxi) er en utdødd monotypisk dueart som inngår i slekta Columba i duefamilien (Columbidae). Arten gikk trolig tapt i første halvdel av 1700-tallet, da katter og rotter ble introdusert på Mauritius, hvor arten var endemisk. Arten ble først beskrevet i 1910 med bakgrunn i fossiler.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020).
Joachim Birger Nilsen
Joachim Birger Nilsen er en norsk sjakkspiller, som er Internasjonal mester i sjakk (IM) fra mars 2017. Han ble FIDE-mester i sjakk i 2014.
I 2022 trakk han seg som sjakkpresident etter å ha innrømmet juks.
Oppvekst
Joachim B. Nilsen ble født i Tønsberg, men vokste opp i Bergen. Nilsen begynte å spille sjakk relativt tidlig i en alder av 6 år i Bergens Schakklubb.
Internasjonal Mester i sjakk
Joachim B. Nilsen tok sitt første IM-napp med 6 poeng på 9 runder i IM-gruppen i TV2 International på Fagernes i påsken 2016. Han tok deretter IM-napp i eliteklassen i Norgesmesterskapet i sjakk i Tromsø i juli 2016, med 5,5 poeng på de 8 første rundene. Det tredje og avgjørende IM-nappet kom i Øbros Jubileumsturnering i oktober 2016, med 6,5 poeng på 9 runder. Han hadde dermed oppfylt kravet om IM-resultat i turneringer med til sammen minst 27 partier. Rating-kravet, kravet til egen rating over 2400, oppfylte han allerede per 1. februar 2015 med 2417. Han ble utnevnt til IM av Verdenssjakkforbundet FIDE ved beslutning publisert 3. mars 2017.
Offerspill Sjakklubb
Sommeren 2019 ble sjakklubben Offerspill opprettet for å utfordre det etablerte sjakkmiljøet i den mye omtalte "Kindred-saken". Sentralstyret i Norges Sjakkforbund forhandlet frem en mulig sponsoravtale med Kindred Group og overlot avstemmingen til klubbene, som avga sine stemmer under Landsturneringen. Avtalen ble nedstemt med god margin.
Offerspill er i dag Norges største sjakklubb. Nilsen er et av flere styremedlemmer og har en aktiv rolle i klubben, hvor verdensmester Magnus Carlsen er styreleder.
EM i bryting 2013
EM i bryting 2013 (europamesterskapet i bryting) ble arrangert i Tbilisi i Georgia i 2013.
Værlegata 12 (Moss)
Værlegata 12 består av to bolighus med adressene A, B og C som ligger i Moss sentrum. Det er et historisk vernet bygg etter PBL og ble vernet 27. februar 2019.[1] Værlegata 12 er bevart grunnet alder, representativitet, autensitet, og historisk betydning. Boligen er vernet etter vernekategori 2, som betyr at det vil fortsette å stå nesten uendret i lang tid framover. Huset ble opparbeidet i senempireperioden og har blitt brukt som både bolig og velferdsstasjon.
Beboere
Carl Ludvig Larsen døde trolig i 1920. Samme året fikk hans kone, Ida Kathrine Larsen, huset. I 1926 omkom Ida, og hennes arvinger tok over Værlegata 12. Vi antar at arvingene hennes bodde der frem til det ble brukt som en velferdssentra under andre verdenskrig. Værlegata 12 ble bygget i år 1850 som et flytteprosjekt for tollbetjent Larsen og deretter flyttet T. Thoresen inn før han senere solgte huset til agent Carl Larssen. I 1926 ble huset arvet av hans enkes arvinger. Thomas Knudsen bodde også i Værlegaden. Thomas bodde i Værlegaden 12 A, og var lærer på den lokale skolen. Thomas bodde i Værlegaden 12 A fra 1950-1970.
Historie
I løpet av de siste 200 årene har boligen gått fra å hete Værlegaden 332 (A ,B ,C), til Værlegata 12 (A ,B ,C) som er adressen i dag. Årsaken til at den het Værlegaden var på grunn av at Norge var under dansk styre (1537-1814) og byttet skirftspråk.
Før i tiden var Værlegata, som nå, en typisk småbygate hvor de fleste av byggene hadde sin dobbelte trapp midt på fasaden. Dette kan vi se på hovedbygget til Værlegata 12. Gaten var som de fleste andre gater i Moss steinsatt med runde kampesteiner. På 1800-tallet skilte gaten seg ut fra resten av byen ved at alle beboerne der hadde det nokså likt. Det bodde nesten bare folk i gaten som satt trangt i det.
15.april 1858 startet en brann i Moss. Brannen tok med seg blant annet rådhuset med verdifullt arkiv, i tillegg til den gamle vakre kirken. Husene øverst i Værlegaten ble også skadd, mens Værlegata 12 forble upåvirket.
Husets byggestil
Under senempireperioden, som var en fase for klassisistisk arkitektur og håndverk, ble den øvre delen av Værlegata opparbeidet og bebygget. De fleste byggene i Værlegata ble bygget fra 1830–1850, mens de byggene som ligger mer sentralt i gaten ble bygget i 1836. Værlegata 12 er sammensatt av to forskjellige bygninger. Værlegata 12 A er sefrak registrert, mens Værlegata 12 B og C er ikke registrert. Værlegata 12 A er en og en halv etasjes bygning som har ett halvvalmtak med svai. Huset er hovedsakelig bygget av tre med en kledning i trepanel, slik at tømmerkonstruksjon var en stor del av husets opprinnelse. Grunnmuren til huset er bygget opp av naturstein. Hovedbygningen stod opprinnelig på Refsnes, men ble senere flyttet til Værlegata i 1846. Værlegata 12 B og C ble bygd i 1846 eller muligens senere. Det er en 1 etasjes bygning med et flatt tak som har skrå helling.
Veljko Uskoković
Veljko Uskoković (født 29. mars 1971) er en montenegrinsk vannpolospiller.
Jannicke Hilland
Jannicke Hilland (født 1967) er en norsk næringslivsleder som fra 2015 til 2022 var konsernsjef i kraftselskapet Eviny.
Hun var direktør for konsernsikkerhet og sikring i Statoil i perioden 2010–2015. I alt var hun 17 år i oljebransjen før hun tiltrådte stillingen i Eviny. Hun har sivilingeniørutdannelse fra University of Manchester og har en doktorgrad i fysikk fra Universitetet i Bergen. Hun har også studert strategisk ledelse ved Norges Handelshøyskole.
Veljko Uskoković
Han representerte Montenegro under Sommer-OL 2008 i Beijing, hvor han ble nummer 4 med det montenegrinske landslaget.
Han tok bronse under Sommer-OL 2000 for Jugoslavia.
Mile Smodlaka
Mile Smodlaka (født 1. januar 1976) er en kroatisk vannpolospiller.
Vitenskapsåret 1367
Vitenskapsåret 1367 er en oversikt over hendelser, prisvinnere, fødte og avdøde personer med tilknytning til vitenskap i 1367.
Debbie Cameron
Debbie Cameron (født 14. september 1958 i Miami i Florida i USA) er en amerikansk musiker og sanger med karriere både i Danmark og USA. Hun er datter av jazz- og gospelsangeren Etta Cameron. Hun har deltatt flere ganger i Dansk Melodi Grand Prix, og hun spilte i den norske filmen De blå ulvene.
Bakgrunn
Mens hun studerte ble hun gravid med sønnen Jivin Cameron. I 1976, bare 17 år gammel, dro hun til Danmark, der moren Etta Cameron bodde. Forholdet deres hadde vært preget av lange perioder fra hverandre, mye på grunn av morens turnévirksomhet. Moren måtte også ufrivillig oppholde seg i DDR i hele fem år, fra 1967 til 1972, fordi hun ble frastjålet sine utreisepapirer.
I Danmark begynte Debbie Cameron raskt å opptre som del av den legendariske jazzscenen rundt Jazzhus Montmartre – sammen med artister som blant andre Ben Webster og Dexter Gordon. Samtidig slo hun gjennom innen pop- og diskomusikk.
1980-årene
Sammen med Tommy Seebach vant Debbie Cameron Dansk Melodi Grand Prix i 1981 med sangen «Krøller eller ej». Sangen representerte Danmark i Eurovision Song Contest 1981 i Dublin i Irland. Allerede to år tidligere hadde Cameron også deltatt i Eurovision Song Contest, som korist for Tommy Seebachs «Disco Tango».
Etter seieren i Melodi Grand Prix var Debbie Cameron i 1983 og 1984 programleder for DRs store lørdagssatsing, Natuglen sammen med Jarl Friis-Mikkelsen. I programserien opptrådte også Debbie Cameron selv med forskjellige sang- og dansenumre.
I 1985 spilte hun i filmen Hodja fra Pjort. I 1993 spilte hun seg selv i den tredje Pelle og Proffen-filmen De blå ulvene.
Etter noen travle og offentlige år, trakk Cameron seg fra den danske kjendisscenen. Hun valgte i stedet å konsentrere seg om sine musikalske røtter innen gospel, R&B og jazz. Hun tok også på seg flere oppdrag i utlandet, blant annet som studiemusiker, produsent, kordirigent og musikklærer.
I Tyskland var hun medlem av techno-bandet Sash! og heavy rock-bandet Stolz der Strasse. I Tyskland har hun også produsert for flere amerikanske musikere og dirigert tre gospelkor – blant annet Storeman Singers i Hamburg med 300 medlemmer.
I Danmark har Debbie Cameron undervist i sangteknikk på Rytmisk Musikkonservatorium og vært aktiv i Copenhagen Jazz Festival. Etter 2010 har hun blitt stadig mer aktiv i det danske scenelivet, og hun har opptrådt med Debbie Cameron/Marc Bernstein Band og Tommy Seebach Show.
Værlegata 15 (Moss)
Værlegata 15 er et bolighus beliggende i Værlegata i Moss. Den øvre delen av Værlegata ble opparbeidet og bebygget i sen empireperioden, den er også regulert til spesialområde for bevaring. Alle gårdene her har fine og karakteristiske bakgårder. De fleste gårdene i Værlegatens øvre del er bygget i 1830-1850 årene. Selve gaten ble opparbeidet i 1836.
Roosevelt Field
Roosevelt Field er en tidligere flyplass, kalt Curtiss Field, 3,7 km øst-sydøst for Mineola i New York på Long Island. Opprinnelig kalt Hempstead Plains Aerodrome, eller av og til Hempstead Plains Field, eller Garden City Aerodrome. Den var, under navnet Hazelhurst Field treningsplass for US Army Air Service under første verdenskrig.
Værlegata 15 (Moss)
Husets byggestil
Det er en bolig med tre leiligheter med 2 etasjer. Det har et saltak med ark mot øst og mot vest. Boligen er rektangulært fra fugleperspektiv og har en kledning i trepanel. huset har et tilbygg som ble bygd i 1980. Værlegata 15 har inngangsparti i bakgården og er lokalisert midt i krysset inn mot Thorneløkkeveien.
Beboere
Når du søker opp Værlegata 15 kommer Hanne Lindahl opp som står er personlig trener på Evo i Moss. På kart på gule sider kommer det opp Raymond Hedum og Inger Helene Solgaard, i tillegg til Mahmood Reza Zareiee. Vi var å besøkte huset for å pørve å få noe kontakt, men ingen åpnet. På ringeklokkene sto det Helene og Raymond på en, og Arild på en annen. Så det vil si at de to førstnevnte mest sannsynlig er et par, ellers vet vi ikke så mye mer om beboerene i dette huset.
Roosevelt Field
I 1919 ble den omdøpt for ære for president Theodore Roosevelts sønn, Quentin Roosevelt som omkom i luftkamp under første verdenskrig.
Roosevelt Field var take-off for mange historiske flyvninger i luftfartens tidlige historie, inklusive Charles Lindberghs solo transatlantiske flyvning. Den ble også brukt av andre luftfartspionerer, inklusive Amelia Earhart og Wiley Post.
Historie
Hempstead Plains Aerodrome omfattet opprinnelig et 900 -1 000 acre 400 km² sort felt mot Clinton Road i øst, Old Country Road i syd og Merrick Avenue i vest. En jordvoll på 3 meter delte sletten i to store felt USA Signal Corps etablerte Signal Corps Aviation Station, Mineola på det vestlige område i juli 1916 og en pilotskole for Nasjonalgarden.
Første verdenskrig
Da USA i april 1917 gikk med i krigen ble feltet tatt over og omdøpt Hazelhurst Field' etter Leighton Wilson Hazelhurst, jr.  Hazelhurst kom fra Georgia (USA) og var utdannet ved United States Military Academy. Han begynte ved Signal Corps Aviation School, Augusta, Georgia 2. mars 1912. Den 11. juni 1912 mens han fløy i College Park, Maryland havarerte han og omkom.
Etter våpenhvilen fikk flere flyselskaper tillatelse til å operere på plassen. Den 1. juli 1920 solgte regjeringen bygningene og frasa seg kontroll over området.
Sivilt bruk
De sivile eierne solgte deler av feltet og delte det gjenværende i to separate områder Curtiss Field, en 300 acre stor flyplass. Hazelhurst Field opptok halvparten av Roosevelt Field med syv hangarer og et stort parkingsområde med en 1 800 m lang rullebane av leire.
I et forsøk på å vinne Orteigprisen tok René Fonck av med et Sikorsky S-35 fra Roosevelt Field de 31.september 1926, men flyet var tungt overbelastet, mistet et hjul, flyet slo kollbøtte og tok fyr. Begge ombord omkom. Den følgende mai brukte Charles Lindbergh Roosevelt Field for take-off med Spirit of St. Louis for sin flyvning til Paris.
På 1930-tallet var den Amerikas travleste sivile flyplass.
Algerie under Afrikamesterskapet i friidrett 2008
Algerie deltok under Afrikamesterskapet i friidrett 2008 (utendørs) fra 30. april til 4. mai 2008 i Addis Abeba i Etiopia.
Roosevelt Field
Stengning
Roosevelt Field ble brukt av marinen og hæren under andre verdenskrig. Etter krigen gjenopptok Roosevelt Field rollen som sivil flyplass til den ble solgt til eiendomsutviklere i 1950. Plassen ble stengt 31. mai 1951.
Den østlige delen ble en industripark, men er nå blitt et kjøpesenter, Mall at The Source på den tidligere rullebanen
Freske
Aline Hofheimer (1909–1963) malte en 40 m lang freske som representerer flyvningens historie på Roosevelt Field.
Kosovos demokratiske parti
Kosovos demokratiske parti (albansk: Partia Demokratike e Kosovës, PDK) er et politisk parti i Kosovo. Partiet var opprinnelig et sosialdemokratisk parti, dannet av avhoppere fra demilitariserte Kosovos frigjøringshær etter Kosovokrigen. På partikongressen januar 2013, posisjonerte partiet seg som et sentrum-høyreparti.
Enkeltdistanse-VM på skøyter 2021 – Fellesstart kvinner
Fellesstart kvinner under Enkeltdistanse-VM på skøyter 2021 ble avholdt 13. februar 2021.
Semifinaler
De åtte første løperne i hver semifinale gikk videre til finalen.
Semifinale 1
Semifinale 1 startet kl. 13:45.
Semifinale 2
Semifinale 2 startet kl. 14:04.
Finale
Finalen startet kl. 16:58.
Værlegata 16 (Moss)
Værlegata 16 er et vernet bolighus som står i Værlegata i Moss. Boligen er lokalisert nederst i gaten, i krysset Værlegata-Nyquistgate. Huset er sett på som et kulturminne og i 2019 ble det vernet etter plan- og bygningsloven på bakgrunn av alder, autensitet, representativitet, og historisk betydning.
Sollicitudi Rei Socialis
Sollicitudo rei socialis er en encyklika utsendt av pave Johannes Paul II 30. desember 1987, for å markere 20 års-dagen for encyklikaen Populorum Progressio, og oppdatere kirkens sosiallære. Encyklikaen var delt i 7 avsnitt.
Teo Đogaš
Teo Đogaš (født 19. februar 1977) er en kroatisk vannpolospiller.
Sollicitudi Rei Socialis
I og II
Paven slår fast at utviklingsarbeidet som startet etter Populorum Progressio ikke går like raskt som samfunnsutviklingen. Det er en «alvorlig plikt» for de utviklede landene å hjelpe de mindre utviklede. Det finnes (i 1987) flere utviklingsland enn utviklede land, og det er en økonomisk utfordring å sikre rettferdig fordeling. Den skjeve fordelingen er ikke de fattiges feil, fastslår paven. «Utvikling er det nye navnet til fred.»
Værlegata 16 (Moss)
Historie
Husets opprinnelige matrikkelnummer var 332c.
Teo Đogaš
Han representerte Kroatia under Sommer-OL 2008 i Beijing, hvor han ble utslått i kvartfinalen med det kroatiske landslaget.
Værlegata 16 (Moss)
Byggestil
Værlegata 16 er et 1 1/2 etasjes bolighus. Husets inngangsparti er i bakgården. Panelene er hvite, med grunnmur av stein og trepanel. De tykke veggene en kan se i vinduskarmene på huset tyder på at det er brukt lafting, som var en populær byggestil blant trehus i 1850.
Sollicitudi Rei Socialis
III
Analfabetisme og mangel på utdanning vanskeliggjør nasjonsbygging og gjør mennesker utsatt for økonomisk, sosial og religiøs undertrykkelse, med rasisme som en særlig hatefull form. Fattigdom finnes i mange former. Mangel på menneskerettigheter, religionsfrihet, forsamlingsfrihet eller organisasjonsfrihet gjør mennesker like fattige som når de mangler materielle verdier. Økonomiske og sosiale mekanismer fungerer nesten alltid slik, særlig når de manipuleres, at de er til gunst for noen få og må fordømmes.
Befolkningsvekst fører til at arbeidsstyrken vokser, men arbeidsledigheten vokser enda mer. Lån som gis for å få fart på økonomien skaper en avhengighet mellom rike og fattige land, og fattige må eksportere overskuddet sitt for å betjene gjeld. En mekanisme som var ment for å hjelpe utvikling er i stedet blitt en brems.
Mange fødsler i sør og få i nord skaper demografiske utfordringer som vanskeliggjør utvikling. At stater systematisk jobber for å redusere antall fødsler er likevel alarmerende, og legger en ny type press på kvinner som i fattige land tenderer mot rasisme og eugenikk. Økt kjennskap til menneskerettighetene bidrar positivt. Et tegn på respekten for liv, tross abort og eutanasi, er en økt tilslutning til fred og en økt økologisk bekymring.
IV
Fremgang, en tanke fra opplysningstiden, er blitt en naiv mekanistisk optimisme, og blir erstattet av utvikling og en velbegrunnet nervøsitet for menneskets skjebne. Vitenskap og datateknologi skulle fri oss fra alt slaveri, men uten en moralsk forståelse i bunnen kan det brukes for å undertrykke mennesker. Det vi eier må underordnes selve mennesket.
Skaperverket er noe mennesket skal bruke, og lignelsen om talentene viser at de som ikke sår og høster vil miste selv det lille de har. Studerer man denne teksten, skriver paven, gjør den at vi må i forplikte oss til å jobbe sammen og utvikle hele mennesket og alle folkeslag. Den katolske kirke må invitere alle kristne, og andre, til å samarbeide om utvikling.
Når moralske og åndelige behov ikke respekteres, vil overflod av ressurser føles utilfredsstillende. Moralsk karakter er også nødvendig for å behandle andre levende vesener med respekt. Mennesket hersker ikke over jorden ubegrenset, og forbudet i skapelseshistorien om å ikke spise fra treet viser at det er underlagt biologiske og moralske lover og kan ikke ignorere naturens fornybarhet.
Messier 30
Messier 30 (også kjent som M30 eller NGC 7099) er en kulehop i stjernebildet Steinbukken. Den ble oppdaget av den franske astronomen Charles Messier i 1764, som beskrev den som en sirkulær tåke uten en stjerne. I NGC-katalogen, sammensatt i løpet 1880-årene, ble den beskrevet som en «bemerkelsesverig kule, lys, stor, noe oval.»
Sollicitudi Rei Socialis
V
Det trengs politisk vilje for å endre feilslåtte mekanismer, men viljen har ikke vært tilstrekkelig. Det er derfor nødvendig å fokusere på de moralske årsakene som hindrer utviklingsmålene. En verden delt i blokker med fastsatte ideologier kan bare være et resultat av synd, og summen av krefter som motarbeider et universelt felles beste er et hinder som er vanskelig å komme over.
De som har makt må være solidariske og føle et ansvar over de som er svakere. De som er svake må, i samme ånd, gjøre sitt beste og ikke bare være passive eller destruktive i møte med samfunnet. Solidaritet er en kristen dyd og en vei til fred. Økonomisk, militær og politisk imperialisme må ofres for å få til samarbeid mellom individer og nasjoner.
VI
Kirken foreslår ikke økonomiske eller politiske systemer, og har ingen preferanser så lenge respekten for mennesket ivaretas. Kirkens vei er ikke et tredje alternativ til liberal kapitalisme og marxisme, og er ikke ideologi men teologi og moral. Verdens rikdom tilhører alle, og selv om privat eiendomsrett er gyldig og nødvendig, er det bare rettferdig i form av å være en sosial funksjon som sikrer fordeling av verdier. Det er behov for internasjonale organisasjoner som sikrer rammene for handel og internasjonal rett. Fattige land blir offer for svingninger i vekslingsrater og renter som skaper ubalanse i deres gjeldssituasjon.
VII
Mennesker vil være frie, og utvikling og frihet skjer gjennom solidaritet og tjeneste for hverandre. Pessimisme og uvirksomhet kan ikke rettferdiggjøres. Hver og en må bidra i fredsarbeid og å vokte naturen og verden rundt oss.
Effekt
Sollicitudo rei socialis pekte på noen negative konsekvenser av globalisering som ble lagt merke til. Encyklikaen var den første med fokus på økologi, og har slik bidratt til å øke bevisstheten om miljøvern.
Messier 29
Messier 29 (også kjent som M29 eller NGC 6913) er en åpen stjernehop i stjernebildet Skytten. Den ble oppdaget av Charles Messier i 1764 og kan ses fra jorden ved bruk av kikkerter. M29 ligger i det svært oppfylte området nær Gamma Cygni i Melkeveien (estimert avstand varierer mellom NaN lysår.
Pavo Marković
Pavo Marković (født 20. april 1985) er en kroatisk vannpolospiller.
Miracle Linux
Miracle Linux er en tidligere Linux-distribusjon som ble utviklet av Miracle Linux Co., Ltd. Oracle Corporation eier 50.5 prosent av aksjene i selskapet, og opprinnelig ble det konstruert som et operativsystem med god støtte for Oracle Database. Etter som Red Hat Enterprise Linux sin støtte for Oracle forbedret seg, endret den fokus til det asiatiske markedet, og ble slått sammen med ulike asiatiske varianter av Linux til Asianux.
EM i bryting 2016
EM i bryting 2016 (europamesterskapet i bryting) ble arrangert i Riga i Latvia i 2016.
Branko Peković
Branko Peković (født 7. mai 1979) er en serbisk-kasakhstansk vannpolospiller.
Han representerte Serbia under Sommer-OL 2008 i Beijing, hvor han tok bronse med det serbiske landslaget.
Vitenskapsåret 1386
Vitenskapsåret 1386 er en oversikt over hendelser, prisvinnere, fødte og avdøde personer med tilknytning til vitenskap i 1386.
EM i bridge for nasjonslag 1969
Europamesterskapet i bridge for nasjonslag 1969 var det 27. i rekken og ble arrangert i Oslo i Norge.
I åpen klasse stilte 21. nasjoner med lag mens det var 13 lag i dameklassen. Norge stilte med lag i begge klasser.
Åpen klasse
21 nasjoner stilte med lag i åpen klasse, Italia vant foran Norge. Norge var representert ved Knut Koppang, Erik Høie, Tore Jensen, Bjørn Larsen, Louis Andre Strøm og Willy Varnaas. Dette var første gang Norge kvalifiserte til et VM.
Damer
12 nasjoner deriblant Norge stilte med lag i dameklassen. Frankrike vant foran England
Nigeria under Afrikamesterskapet i friidrett 2012
Nigeria deltok under Afrikamesterskapet i friidrett 2012 (utendørs) fra 27. juni til 1. juli 2012 i Porto-Novo i Benin.
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Aleksandar Šapić
Aleksandar Šapić (født 1. juni 1978) er en serbisk vannpolospiller og politiker.
Han representerte Serbia under Sommer-OL 2008 i Beijing, hvor han tok bronse med det serbiske landslaget.
Han tok også sølv under Sommer-OL 2004 for Serbia og Montengro, og bronse under Sommer-OL 2000 for Jugoslavia, og har dermed tre OL-medaljer for tre forskjellige nasjoner.
Vitenskapsåret 1396
Vitenskapsåret 1396 er en oversikt over hendelser, fødte og avdøde personer med tilknytning til vitenskap i 1396.
Aleksandar Ćirić
Aleksandar Ćirić (født 30. desember 1977) er en serbisk vannpolospiller.
Han representerte Serbia i Sommer-OL 2008 i Beijing, hvor han tok bronse med det serbiske landslaget.
Han tok også sølv i Sommer-OL 2004 for Serbia og Montengro, og bronse i Sommer-OL 2000 for Jugoslavia, og har dermed tre OL-medaljer for tre forskjellige nasjoner.
Vladimir Vujasinović
Vladimir Vujasinović (født 14. august 1973) er en serbisk vannpolospiller.
Han representerte Serbia under Sommer-OL 2008 i Beijing, hvor han tok bronse med det serbiske landslaget.
Han tok også sølv under Sommer-OL 2004 for Serbia og Montengro, og bronse under Sommer-OL 2000 for Jugoslavia, og har dermed tre OL-medaljer for tre forskjellige nasjoner.
J. W. Krumpholz
J. W. Krumpholz (født 22. september 1987) er en amerikansk vannpolospiller.
Han representerte USA under Sommer-OL 2008 i Beijing, hvor han tok sølv med det amerikanske landslaget.
Brandon Brooks
Brandon Brooks (født 29. april 1981) er en amerikansk vannpolospiller.
Han representerte USA i Sommer-OL 2008 i Beijing, hvor han tok sølv med det amerikanske landslaget.
Værlegata 9 (Moss)
Værlegata 9 (bedre kjent som «Agnaltgården») er en eiendom som består av to bygninger. Den gule bygningen består av to leiligheter (A og B), og den røde bygningen (C) blir også brukt som leilighet. Eiendommen ligger i Moss, like ved Moss stasjon. Eiendommen er regnet som et kommunalt verneverdig kulturminne og er derfor vernet etter plan- og bygningsloven. Vernedato er 20-02-2019. Kulturminne ID er 247990e.
Historie
Den øvre delen av Værlegata ble opparbeidet og bebygget i senempireperioden, og Agnaltgården ble ferdigkonstruert i 1825, og er sefrak registrert. I dag, er Agnaltgården det eldste huset i Værlegata. Eiendommen var blant de byggene som brant ned i 1858, som et resultat av bybrannen i Moss i 1858. Huset ble oppbygget av Postmaker Bentsen.
Eiendommen blir i dag hovedsakelig brukt som en bolig, men har også blitt brukt til møtelokaler for et avholdsforbund. Dette forbundet ble kalt Moss Totalafholdsforening. Huset har endret seg lite og huset ble stadig mer og mer en av gatas mindre attraktive eiendommer. I en avis fra 1908, står det at strøket ble referert til som "Søla", på grunn av de elendige gateforholdene. Huset virket mindre pent, og derfor tok gårdeier Henry Pongo i 1994 en beslutning om å endre på dette. Den verneverdige bygningen fikk en ansiktsløftning og oppusning både innvendig og utvendig i løpet av en to måneders renovasjon, takket være den gode støtten fra Riksantikvaren. Siden dette, har huset forblitt slik.
Adressenavnet og nummeret har også vært gjennom mange endringer gjennom en tohundreårs-periode. Dette er blant annet forårsaket av bybrannen i Moss i 1858, hvor konsekvensene var alvorlige. Noen andre forandringer, blant annet på adressenavnet, kan også bli sett i tabellen nedenfor.
Byggestil
Den gule bygningen er i dag en halvannen etasjes bygning, med saltak. I det gule huset er det to leiligheter. Dette er grunnen til at det gule huset består av del A og B. Det røde huset, eller C delen er også en leilighet. Husene består av trekonstruksjon, med kledning i trepanel. Bygningene betegner et slags tømmerhus hvor det er ekstremt lavt under taket i første etasje, men det finnes til gjengjeld et høyt loft. Det er et inngangsparti i bakgården og er regulert til spesialområde for bevaring. Bygningene er derfor bevaringsverdig på bakgrunn av alder, autensitet, representativitet og historisk betydning.
1830–1868
1830–1858:
Den første registrerte beboeren før bybrannen i Moss i 1858 tok sted, var kjøpmannen Sivert Andresen Hauge. Han kjøpte eiendommen fra Justisråden Schaft i 1830, dersom Schaft hadde kommet i besittelse av eiendommen. Han bodde i huset helt frem til den brant ned i 1858.
1868:
Den første registrerte beboeren etter bybrannen i Moss i 1858 tok sted, var Fotograf Hansen i 1868. Han var en fotograf som ikke bodde så lenge i Moss. Han var trolig en fotograf som tilknyttet seg mest til Bergen, i følge aviskolleksjoner fra nasjonalbiblioteket.
1884–1900:
1884–1890
Det er ukjent når de først flyttet inn i Agnaltgården, men Camilla og Elise Gude var to søstre som "levde av sine midler", noe som foreslår at de begge enten var pensjonister, eller at de levde av arv. Camilla ble født i København i 1808, og familien hennes flyttet til Norge i løpet av tre år, dersom søsteren Elise ble født i 1811 i Borge Præstegjeld. I Moss, bodde søstrene sammen med en tjenestepike som het Hilda Johansen, og hadde gode relasjoner med familie og venner. Elise Gude var den første av søsterparet som sovnet stille inn, den 29.november 1888. Hun ble 77 år gammel. Dette ble bekjentgjort i avisa "Moss Tilskuer" av hennes søster Camilla Gude og deres nær venn Bolivar Møller. Hun ble begravd Onsdag den 5.desember 1888. Camilla Gude gikk bort bare to år senere, den 6. oktober 1890. Dette ble også bekjentgjort i i avisa "Moss Tilskuer" av familiemedlemmet Karen Gude. Hun ble begravd lørdag den 11.oktober 1890.
1893:
Moss totalafholdsforening var en forening som holdt til i Agnaltgården fra cirka 1893 til cirka 1897. Her hadde de møter hver mandag klokken 08:00. De holdt også fester og feiringer, og skapte generelt trivelig stemning for det lokale samfunnet, og for de som slet med alkoholmisbruk, noe som var meget vanlig i denne tidsperioden.
Fra cirka 1897 bodde H.I Johannesen og C. Vong i Agnaltgården. I følge en avis fra Moss Tilskuer, skal Johannesen ha vært en skomaker, og butikken deres fant sted på Jeløgata 4. Johannesen og Vong pleide også å være med på en god del basarsalger som pleide å foregå på den tiden. De pleide å ha disse basarene for å samle inntekt for kirken, siden de var en del av metodistmenigheten i Moss. Det er ukjent hvor lenge de bodde på Agnaltgården.
1900–2000:
1906:
Omtrent rundt denne tiden, bebodde Lars Ols Solberg Agnaltgården sammen med sin sønn Hans Solberg. Det tydes på at Lars hadde store økonomiske problemer, dersom han i en tilfelle i 1905 havnet i en tvangsauksjon, hvor han måtte betale 10 000kr. I tillegg, var han en vaktmester, en annen tydning på at deres økonomiske situasjon ikke var tilfredsstillende. Han døde i 1907 i en alder av 86.
Milla Høiaas var en enkefru som bodde på Agnaltgården sammen med ektemannen Kristian, og deres fire barn. Milla og sin familie flyttet til Moss i 1913 fra Våler, og det er ukjent nøyaktig hvor lenge de bodde der. Milla døde den 3. november 1921 som en 74 år gammel kvinne. Hun ble begravd den 12 november det samme året.
Ørelappstol
En ørelappstol er en type lenestol med «vinger» som stikker ut av ryggpartiet på sidene av hodet. Vingene strekker seg av og til ned til armlenet. Hensikten med vingene er å skjerme den som sitter i stolen fra trekk og fange opp varme fra en peis, og ørelappstoler har derfor ofte blitt brukt i nærheten av en peis.
I bilsport er noen bøtteseter utformet som ørelappstoler (med vinger på sidene av hodet) for å beskytte hodet og nakken fra sideveis bevegelse ved kollisjon.
Podranea ricasoliana
Podranea ricasoliana er en busk i trompettrefamilien.
Den har en klatrende vekst, men mangler slyngtråder. Det er flere stammer som blir 3–6 m lange, mer sjeldent 10 m. Bladene er mørkegrønne, ulikefinnete med 7–9 småblad og opptil 25 cm lange. Småbladene blir 2-7 cm lange og 1-3 cm brede.
Blomstene dufter og sitter flere sammen i en endestilt topp. I Sør-Afrika blomstrer arten hele sommeren fra november til mars. Begerrøret er 1,2–2 cm langt med fem trekantede fliker. Kronrøret er 6–8 cm langt med fem avrundete og tannete fliker. Det er rosa på utsiden og hvitt i svelget. Frukten er en linjeformet, 25–30 cm lang kapsel. Den åpner seg på langs og slipper ut brune, vingete frø.
Podranea ricasoliana vokser vilt bare ved munningen til elva Mzimvubu i provinsen Eastern Cape i Sør-Afrika. Den nærstående Podranea brycei er kjent fra Zimbabwe og Mosambik. Podranea ricasoliana er en vanlig hageplante i varme strøk. Den er forvillet blant annet i Florida, Kanariøyene, Azorene, Madeira og Korsika.
Friidrett under Sommer-OL 1936 – Spydkast menn
Spydkast menn under Sommer-OL 1936 i Berlin ble avholdt på Olympiastadion 6. august 1936.
Skibuss
Skibuss er en ordinær buss ment for skiløpere, enten som skyttelbuss til skianlegg eller som intern transport mellom skiløypene på bakkene spesielt i et alpinanlegg.
Bruksområde
I utlandet kalles disse bussene enten ski bus på engelsk eller schibus på tysk.
Interne skibusser kan være gratis for skiturister og ferierende, enten innenfor skianleggsområdet eller mellom skianlegg og overnattingssteder. I Trysil trenger man bare å vise gyldig skipass for å ha gratis busstransport fra sentrum til Trysil Høyfjellsenter. Men tilbudet kan varieres fra vintersesong til vintersesong når det gjelder eksterne skibusser fra bysentre til skianlegg, noen ganger er nedleggelse uunngåelig.
Av og til har skianlegg egne busser i avtale med lokale busselskaper, som SkiGeilo med Geilo Turbusser siden september 2017 hvor det er et stort skianlegg med intern kommunikasjon. I november 2017 ble tre busser bygd av Mercedes tatt i bruk. Disse bussene som er i midibuss-størrelse, har dobbeltdør og lavgulv.
Berliner Luft
Berliner Luft er en skumaktig dessertkrem av eggeplomme, eggehvite, sukker og gelatin, som gjerne anrettes med en bringebærsaus. Sitronsaft og kanel og revet sitronskall brukes også som smakstilsetninger, og det kan tilsettes vaniljesukker. Takket være gelatininnholdet kan kremen formes og anrettes som illustrasjonen viser. Noen oppskrifter anbefaler tilsetting av hvitvin eller rom til kremen.
Desserten er eldre enn musikkstykket Berliner Luft, som ble skrevet av Paul Lincke i 1904; den er allerede beskrevet i en kokebok fra 1897, og bærer allerede da navnet «Berliner Luft».
Extraliga (Tsjekkia) 2021/22
Extraliga 2021/22 var den 29. sesongen av Extraliga. Nytt lag for sesongen var. vant grunnspillet, mens vant sluttspillet
Tabellen
Hvert lag spilte mot hver motstander fire ganger (to hjemme og to borte) i totalt 56 serierunder. De fire beste lagene kvalifiserte seg til kvartfinalen og nummer 5–12 til åttendedelsfinalen. Laget som endte nummer 15 rykket direkte ned til 1. Liga, mens nummer 14 måtte spille kvalifisering for plass i Extraliga 2022/23.
Dejan Savić
Dejan Savić (født 24. april 1975) er en serbisk vannpolospiller.
Han tok også sølv under Sommer-OL 2004 for Serbia og Montengro, og bronse under Sommer-OL 2000 for Jugoslavia, og har dermed tre OL-medaljer for tre forskjellige nasjoner.
Svanholmen (Drottningholm)
Svanholmen er en øy i den engelske parken på Drottningholms slott på Lovön i Ekerö kommune. Svanholmen ligger like øst for Monumentholmen og er bebygd med et kinainspirert svanehus bygd i 1846-47 etter tegninger av Gustaf Brandelz. Bygningen var vinteroppholdssted for slottsparkens vingeklipte knoppsvaner.
I årene 2001-2004 ble det gjennomført en restaurering av bygningen, hvor også fasadenes dekorasjonsmaling ble tilbakeført. Bygningen er et statlig byggnadsminne og inngår i verdensarven Drottningholm. Sommerstid er det beitedyr der, av den grunn er holmen tilgjengelig for allmennheten bare vinterstid.
Bilder
Svanehuset vinteren 2012.
Nigeria under Afrikamesterskapet i friidrett 2010
Nigeria deltok under Afrikamesterskapet i friidrett 2010 (utendørs) fra 28. juli til 1. august 2010 i Nairobi i Kenya.
VM i friidrett innendørs 2022 – 60 meter hekk menn
Forsøksheat
Forsøksheatene startet klokken 10:05.
Semifinaler
Kvalifisering: De to første i hver semifinale (Q) og de to raskeste ellers (q) fikk videre til finalen.
Semifinalene startet klokken 17:05.
King og Nomoto fikk samme tid (samme tusendel). King gikk videre etter loddtrekning.
Finale
Finalen startet klokken 19:25.
Phacomorphus
Phacomorphus er en slekt av hulelevende mycelbiller.
Utseende
Små (ca. 3 millimeter), ovale, blinde, brunrøde mycelbiller.
Levevis
Artene lever i huler.
Utbredelse
Artene lever i Pyreneene i Frankrike.
Kilder
Leiodidae i Tree of life
Himalops
Himalops er en slekt av biller som særlig finnes knyttet til åtsler. Det er bare kjent én art.
Utbredelse
Arten er beskrevet fra Nepal.
Marijke Groenewoud
Marijke Groenewoud (født 28. januar 1999) er en nederlandsk skøyteløper som har spesialisert seg på fellesstart.
Personlige rekorder
De personlige rekordene er som følger:
Reginald Michael Cawcutt
Reginald Michael Cawcutt (født 25. oktober 1938 i Rugby i Cape Town i Sør-Afrika, død 5. august 2022 i Cape Town) var katolsk hjelpebiskop av Cape Town.
Bakgrunn
Han fikk sin presteutdannelse ved presteseminaret i Pretoria, og ble deretter presteviet 9. juli 1962 for erkebispedømmet Cape Town av erkebiskop Owen McCann.
Fader Cawcutt hadde det meste av sitt prestelige virke som militærprest i Sør-Afrikas marine.
Biskop
Den 29. mai 1992 ble han utnevnt av pave Johannes Paul II til titularbiskop av Egabro og hjelpebiskop i Cape Town. Bispevielsen den 26. august 1992 ble foretatt av erkebiskop Lawrence Patrick Henry av Cape Town; medkonsekrerende var erkebiskop George Francis Daniel av Pretoria og biskop Andrew Zolile T. Brook av Umtata.